**Alejandra Jhonay Benítez Romero**, nada en Caracas, Venezuela, o 7 de xullo de 1980, é unha política, odontóloga, modelo e esgrimista olímpica venezolana.

Carreira
--------

### Formación universitaria

Obtivo o seu título de odontoloxía en 2006 na Universidade Central de Venezuela.

### Modelo

Alejandra Benítez foi modelo para varios xornais e revistas. Causou algunha polémica un posado semi-espida previo ao seu nomeamento como Ministra.

### Traxectoria deportiva

Durante a súa traxectoria deportiva obtivo numerosos títulos, entre os que destacan: Campioa do Mundo Júnior por Equipos Dijon- Francia 1999, Campionato do Mundo Júnior por Equipos, bronce en South Bend- EEUU. 2008, Subcampioa Panamericanos Sto. Domingo 2003 e Guadalaxara 2011. Participou nos Xogos Olímpicos de Atenas 2004, Pequín 2008 Londres 2012 e Río de Xaneiro 2016

### Participación política

A. Benítez é membro activo do Partido Socialista Unido de Venezuela (PSUV) da Rexión Capital (Caracas/Dtto. Capital) onde traballou en diversas tarefas organizativas e formativas. 

Benítez foi nomeada deputada suplente ante a Asemblea Nacional pola rexión capital até xaneiro de 2016. O 21 de abril de 2013, o presidente de Venezuela, Nicolás Maduro, anunciou na televisión nacional que Alejandra pasaría a ser xefa do Ministerio do Poder Popular para o Deporte. rematando o seu mandato en xaneiro de 2014.

Vida persoal
------------

Alejandra é unha amante dos animais. A súa mascota Matheo, un can *mini Yorkshire-Terrier* aparecía nas súas redes sociais e perdeu a vida polo outro ataque doutro can en 2017.

Traballo social
---------------

A Fundación Benítez Ven  está presidida por A. Benítez e o seu principal obxectivo é axudar ás novas promesas deportivas e aos clubs e promover o deporte en colexios, comunidades, aldeas e zonas de escasos recursos de toda Venezuela, así como a través das doazóns recibidas de empresas públicas e privadas, e persoas físicas en Venezuela e fóra dela, favorecendo que os nenos e mozos sigan practicando deporte co préstamo e doazón de material de adestramento e competición.

Diversidade de xénero
---------------------

Alejandra Benítez é abertamente unha loitadora polos dereitos do colectivo LGBTI en Venezuela e está a favor do Matrimonio Igualitario ou entre persoas do mesmo sexo.

Muller e Deporte
----------------

Forma parte do Sindicato Nacional de Mulleres UNAMUJER do seu país e loita pola igualdade de condicións das mulleres no deporte.

Notas
-----

1. ↑  "Ministra del Deporte de Maduro: Posó desnuda y causa revuelo en Venezuela". *Guioteca.com ; Internacional* (en castelán). 2013-04-23. Consultado o 2022-05-04.
2. ↑   (en inglés) Beijing 2008: Women's Individual sabre *Sports Illustrated*. Consultado o 24 de xuño de 2012
3. ↑  «Alejandra Benítez y María Gabriela Martínez dirán presente en Londres 2012» *El Universal*. Consultado o 24 de xuño de 2012
4. ↑  "Alejandra Benítez. Juegos Olímpicos de Río" (en castelán). Arquivado dende o orixinal o 11 de agosto de 2016. Consultado o 8 de decembro de 2016.
5. ↑  «AN juramenta a la atleta olímpica Alejandra Benítez como diputada suplente (+video)» Arquivado 30 de decembro de 2017 en Wayback Machine. Noticias 24.com. Consultado o 24 de xuño de 2012
6. ↑  Así luce la nueva ministra del Deporte (foto) Arquivado 15 de marzo de 2022 en Wayback Machine. Diario La Voz. Consultado el 21 de abril de 2013
7. ↑  "Esta fue mi última fotico... - Alejandra Benitez Romero". *www.facebook.com*. Consultado o 2022-05-04.
8. ↑  "FundacionBenitezVen". *www.instagram.com*. Consultado o 2022-05-04.
9. ↑  "Fundación BenitezVen". *www.facebook.com*. Consultado o 2022-05-04.
10. ↑  "Mi Vida". *www.alejandrabenitez.com*. Consultado o 2022-05-04.
11. ↑  EDG, Redacción (2015-03-09). "Aprobada creación de Unamujer". *El Diario de Guayana* (en castelán). Consultado o 2022-05-04.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Alejandra Benítez Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q1657345
* FIE: 8745
* Sports Reference: alejandra-benitez-1

 |